એસિડથી દાઝેલા ચહેરે જીવતી ધાની, પતિ સુકેતુનો શારીરિક-માનસિક ત્રાસ સહન ન થતાં પોલીસને ફરિયાદ કરતી ન્યૂઝરીડર માધવી, મેળામાં જમીનદાર ભીમારાવે સેંથીમાં સિંદૂર પૂરતાં તેનો પ્રતિકાર કરતી તેર વર્ષની અમોલી, પતિની મારઝૂડ સહન ન થતાં છૂટાછેડા લેતી કામવાળી બેલ્લી, એકતાલીસ વર્ષીય અપરિણીત અભિનેત્રી નીલિમારૉય, વૉરંટ વગર ગુનો દાખલ કર્યા વિના પોલીસના હાથે થયેલ પતિના મોતની સાક્ષી બનતી ઉલ્ફત, પોતાના પતિને બહારના માણસ તરીકે શંકાશીલ દષ્ટિથી જોતી શુભા, પોસ્ટઓફિસમાં કારકુન તરીકે નોકરી કરતો અને પત્નીને સળગાવી દેતો તુકારામ શિંદે, ભગવાન વિષે મૂંઝવતા પ્રશ્નો, ફરિયાદો માટે ભગવાનને કાગળ લખતો ધોરણ-૭ નો વિદ્યાર્થી સંજુ, બગીચામાંથી બદામ તોડી જતાં એક છોકરાને આવેશમાં આવી ગોળીથી વીંધનાર રિટાયર્ડ ફોજી દયાલસિંહ, છાપું નાખનાર નથ્થુ વગેરે ‘સફેદ અંધારું’ વાર્તાસંગ્રહની વાર્તાઓના મુખ્ય  પાત્રો છે.